dragkamp
Store norske leksikon,Sport og spill,Øvrige sporter,Øvrig konkurranseidrett
Dragkamp er en idrett hvor to åttemannslag tar tak i hver ende av et tau og prøver å trekke motstanderne minst fire meter fremover og forbi et merke.
Tauet er 35 meter langt og 10–12,5 cm i omkrets. En tvekamp avgjøres ved først å vinne to forsøk. Lagene er inndelt i vektklasser etter totalvekt.Man konkurrerer også i individuell dragkamp ved hjelp av et heiseapparat med vekter, både i en styrkeøvelse og i en utholdenhetsøvelse.Dragkamp var olympisk idrett 1904–1920 (lag). Et internasjonalt forbund ble stiftet 1960, og det arrangeres VM fra 1976 (for kvinner fra 1986).Dragkamp er en meget gammel idrett og har muligens en religiøs bakgrunn som en dramatisering av kampen mellom godt og vondt. Det kan også foregå uten tau, for eksempel som tvekamp med en plankebit (Afghanistan), med en kort snor med håndtak i begge hender (blant inuitter), eller bare med hendene (Korea). Les mer i Store norske leksikon idrett